﻿

ΕΡΓΑΤΙΚΟ ΚΕΝΤΡΟ ΣΑΛΑΜΙΝΑΣ

Π. ΦΟΥΡΙΚΗ 17 – Τ.Κ 18900 – ΣΑΛΑΜΙΝΑ

ΤΗΛ. 2104651464 – FAX: 2104654686- email: [ergatikokentrosalaminas@gmail.com](mailto:ergatikokentrosalaminas@gmail.com)

          ΑΡΙΘ.ΠΡΩΤΟΚ. 676                                                                              ΣΑΛΑΜΙΝΑ  12 / 03 / 2021

**ΠΡΟΣ**

-ΥΠΟΥΡΓΟ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΥΠΟΘΕΣΕΩΝ  κ. ΧΑΤΖΗΔΑΚΗ

-ΥΠΟΥΡΓΟ ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ κ. ΠΛΑΚΙΩΤΑΚΗ

-ΕΟΔΥ

-ΓΕΝΙΚΗ ΓΡΑΜΜΑΤΕΙΑ ΠΟΛΙΤΙΚΗΣ ΠΡΟΣΤΑΣΙΑΣ

-ΚΕΝΤΡΙΚΟ ΛΙΜΕΝΑΡΧΕΙΟ ΠΕΙΡΑΙΑ

-ΔΗΜΟ ΠΕΡΑΜΑΤΟΣ

**ΚΟΙΝΟΠΟΙΗΣΗ**

-ΒΟΥΛΕΥΤΕΣ Β’ΠΕΙΡΑΙΑ

-ΓΣΕΕ

**ΔΕΛΤΙΟ  ΤΥΠΟΥ**

      Κύριοι,

προσφάτως μας κοινοποιήθηκε έγγραφη καταγγελία από το Συνδικάτο Εργατ/λων Μετάλλου Ν.Αττικής & Εργαζομένων Ναυπηγ/κης Βιομηχανίας Ελλάδας και το Σωματείο Κατεργασίας Ξύλου & Ναυπηγοξυλουργών  αναφορικά με τα αυξανόμενα επίπεδα κρουσμάτων κορωνοϊού  στον χώρο της Ναυπηγοεπισκευαστικής Ζώνης και των Ναυπηγείων Περάματος που παρατηρούνται   το τελευταίο διάστημα, χωρίς, εντούτοις να κινητοποιήσουν τις Αρμόδιες Αρχές για την διενέργεια τεστ σε όλους τους εργαζόμενους του χώρου και την επίσπευση των διαδικασίων εμβολιασμού των μελών των ΕΥΑΕ της ΝΕΖ.

     Αντιλαμβάνεσθε, πιστεύουμε, την σοβαρότητα της κατάστασης καθώς στον συγκεκριμένο χώρο απασχολούνται δεκάδες χιλιάδες εργαζόμενοι και η έξαρση των κρουσμάτων μπορεί να τον μετατρέψει ουσιαστικά σε μια «υγειονομική Βόμβα» με απρόβλεπτες  περαιτέρω συνέπειες.

    Με δεδομένη την έξαρση των κρουσμάτων κορωνοϊού που παρατηρείται τις τελευταίες μέρες παντού στην Χώρα μας σας «κρούομαι»  τον κώδωνα του κινδύνου για τον συγκεκριμένο χώρο εργασίας όπως και για οποιονδήποτε άλλο χώρο απασχολεί μεγάλο αριθμό εργαζομένων για τήρηση των μέτρων προστασίας της υγείας των απασχολουμένων και τακτικούς επισταμένους ελέγχους.

                                                                                                                                                    Η  ΔΙΟΙΚΗΣΗ